Di tazwara, taggayin-agi n tseddast ttwabdarent-d kan mebla isefranen. Ay-agi d ayen yemwatan d tizṛi taqdimt armi d-uwḍen yimeswuriyen ddaw leԐnaya n A.MARTINET i bdan sexdamen sin n yisefranen swayes i d-suffuɣen taggayin n tutlayt.Isefranen-agi d amyezgi d umsuffeɣ1. D ayen i aɣ-yeǧǧan nuɣal acemma ɣer deffir i wakken ad d-nesuk tiṭ ɣef taggayin n teqbaylit i d-yefka A. BASSET deg useggas n 52. Ibder –d kan ayen yellan di tutlayt mebla ma yenna-d ma d taggayt tagejdant neɣ d taggayt tanaddawt, mebla ma yebder-d isefranen.